Likumprojekts

**Grozījumi** **Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā**

Izdarīt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu apriteslikumā (Latvijas Vēstnesis, 2016, 91. nr.) šādus grozījumus:

1. Aizstāt visā likumā, izņemot 1. panta 7. punkta "a" apakšpunktu un 8. punktu, 2. panta otrās daļas 2. punktu, 3. panta pirmās daļas 3. punktu un piektās daļas 4. un 6. punktu, 5. un 7. pantu, 8. panta devīto daļu, 12. panta otrās daļas 3. punktu, pārejas noteikumu 3. un 7. punktu, vārdus "elektroniskā cigarete" (attiecīgā skaitlī un locījumā) ar vārdiem "elektroniskā smēķēšanas ierīce" (attiecīgā skaitlī un locījumā).

2. Aizstāt visā likumā, izņemot 1. panta 7. punkta "a" apakšpunktu un 8. punkta "a" apakšpunktu, 2. panta otrās daļas 2. punktu, 3. panta pirmās daļas 3. punktu un piektās daļas 4. punktu, 5. un 7. pantu, 8. panta devīto daļu, 12. panta otrās daļas 3. punktu, pārejas noteikumu 3. un 7. punktu, vārdus "uzpildes flakons" (attiecīgā skaitlī un locījumā) ar vārdiem "uzpildes tvertne" (attiecīgā skaitlī un locījumā).

3. Aizstāt visā likumā vārdus "elektroniskās smēķēšanas ierīces uzpildes tvertne" (attiecīgā skaitlī un locījumā) ar vārdiem "uzpildes tvertne" (attiecīgā skaitlī un locījumā).

4.  1. pantā:

izteikt 3. punktu šādā redakcijā:

"3) **ārējais iepakojums** – jebkāds iepakojums, kurā tabakas izstrādājums, augu smēķēšanas produkts, elektroniskā smēķēšanas ierīce vai uzpildes tvertne tiek laista tirgū un kurš ietver iepakojuma vienības vai iepakojuma vienību kopumu, izņemot caurspīdīgo apvalku;";

aizstāt 7. punkta "b" apakšpunktā vārdus "ar elektroniskās smēķēšanas ierīces uzpildes tvertni" ar vārdiem "ar tilpni, kurā iepildīts nikotīnu nesaturošs šķidrums";

svītrot 8. punkta "b" apakšpunktā vārdus "(izņemot elektronisko cigareti)".

5.  3. pantā:

izteikt piektās daļas ievaddaļu un 1. punktu šādā redakcijā:

"(5) Elektroniskās smēķēšanas ierīces, uzpildes tvertnes un nikotīnu saturošu vai nesaturošu šķidrumu atļauts laist tirgū tikai tādā gadījumā, ja tie atbilst šādām prasībām:

1) nikotīnu saturošs un nesaturošs šķidrums ir pildīts īpaši tam paredzētās uzpildes tvertnēs, kuru maksimālais tilpums ir 10 mililitri, vai vienreizēji lietojamās elektroniskajās smēķēšanas ierīcēs vai vienreiz lietojamās kapsulās un šādu kapsulu vai elektronisko smēķēšanas ierīču rezervuāru tilpums nepārsniedz divus mililitrus;";

aizstāt piektās daļas 3., 4., un 5. punktā vārdus "nikotīnu saturošs šķidrums" (attiecīgā locījumā) ar vārdiem "nikotīnu saturošs vai nesaturošs šķidrums" (attiecīgā locījumā);

izteikt piektās daļas 7. punktu šādā redakcijā:

"7) elektroniskās smēķēšanas ierīces un uzpildes tvertnes ir drošas bērniem un izturīgas pret manipulācijām, ir aizsargātas pret uzlaušanu un noplūdi, un tām ir mehānisms, kas nodrošina uzpildi bez noplūdes. Uzpildes mehānisma tehniskos standartus nosaka Ministru kabinets."

6. 6. pantā:

izteikt ceturtās daļas 1., 2. un 3. punktu šādā redakcijā:

"1) popularizē elektroniskās smēķēšanas ierīces vai uzpildes tvertnes vai veicina to patēriņu, radot kļūdainu iespaidu par attiecīgo elektronisko smēķēšanas ierīču vai uzpildes tvertņu īpašībām, ietekmi uz veselību, apdraudējumiem vai emisijām. Marķējums neietver informāciju par darvas un oglekļa monoksīda saturu;

2) liek domāt, ka konkrētā elektroniskā smēķēšanas ierīce vai uzpildes tvertne ir nekaitīgāka par citām vai ka ar tām tiecas samazināt atsevišķu kaitīgu dūmu sastāvdaļu ietekmi, vai ka tām ir vitalizējošas, enerģizējošas, ārstnieciskas, jaunību saglabājošas, dabiskas, organiskas īpašības, vai ka tās citādi labvēlīgi ietekmē veselību vai dzīvesstilu;

3) atsaucas uz piedevām vai to trūkumu, izņemot atsaukšanos uz garšu, smaržu un jebkādiem aromatizētājiem;";

papildināt pantu ar divpadsmito daļu šādā redakcijā:

"(12) Uz tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņuiepakojuma vienības un jebkāda ārējā iepakojuma ir aizliegts:

1) attēlot Latvijas valsts simbolus;

2) attēlot fiziskas personas, izņemot fiziskas personas, kas attēlotas uz kombinētajiem brīdinājumiem;

3) izmantot animācijas tēlus."

7. Papildināt 9. panta ceturto daļu ar 3. punktu šādā redakcijā:

"3) ražot un laist tirgū saldumus, uzkodas, kā arī rotaļlietas un citus nepilngadīgajiem pievilcīgus priekšmetus, kas vizuāli atgādina cigaretes vai citus tabakas izstrādājumus, vai elektroniskās smēķēšanas ierīces un var piesaistīt nepilngadīgo uzmanību smēķēšanai, vai reklamē konkrētus tabakas izstrādājumus vai to ražotājus."

8. Aizstāt 12. panta ceturtajā daļā skaitli un vārdus "6. panta pirmajā, otrajā, trešajā un ceturtajā daļā" ar skaitli un vārdiem "6. panta pirmajā, otrajā, trešajā, ceturtajā un divpadsmitajā daļā".

9. Papildināt pārejas noteikumus ar 10. punktu šādā redakcijā:

"10. Līdz 2019. gada 1. janvārim atļauts laist tirgū arī tādas elektroniskās ierīces un elektronisko ierīču tilpnes, kas neatbilst šā likuma prasībām, ja attiecīgās elektroniskās ierīces un elektronisko ierīču tilpnes ir ražotas vai laistas brīvā apgrozībā līdz 2017. gada 31. decembrim."

Veselības ministra vietā –

satiksmes ministrs

Uldis Augulis